Arolla-Glaĉero

Arolla-Glaĉero (france Glacier d'Arolla; germane Arollagletscher) estas glaĉersistemo en Valezaj Alpoj konsistanta el du glaĉeroj, nome la Mont-Collon-Glaĉero (france Glacier du Mont Collon), kiu en sia suba parto nomiĝas Suba Arolla-Glaĉero (france Bas Glacier d'Arolla), kaj la Supra Arolla-Glaĉero (france Haut Glacier d'Arolla). La longeco de la Suba Arolla-Glaĉero estas 5 tiu de la supra 4 km. Ilia komuna surfaco estas 13,17 km².

 Priskribo 
 Mont-Collon- kaj Suba Arolla-Glaĉero 
Mont-Collon- kaj Suba Arolla-Glaĉero estas la pli granda de la du glaĉeroj kaj havas sian originon ĉe la montopintoj Pointes d'Oren (3525 m s.m.). Ĝi kovras areon de proksimume 7,6 km² kaj fluas norden tra larĝa baseno inter Petit Mont Collon (3556 m s. n.) okcidente kaj L'Evêque (3716 m s. m.) oriente. Okcidente ĝi per firnokovrita pasejo (Col de Chermotane, 3050 m s. s.) estas ligita kun Otemma-Glaĉero. Je la okcidenta flanko de Mont Collon la glaĉero falas per glacifalo kun deklivo de 60 % proksimume 600 m malsupren. Dum la supra parto de la glaĉero nomiĝas Mont-Collon-Glaĉero la suba malpli dekliva parto kutime portas la nomon Suba Arolla-Glaĉero. Ĝi nun post la glacifalo fluas ankoraŭ iom pli ol 1 km norden. Ĝia glaĉerlango finiĝas nuntempe je 2160 m s. m. Ĉi-tie fontas la rivero Borgne d'Arolla, kiu poste kunfluas kun Borgne de Ferpècle kaj trafluas la Valon d'Hérens al la rivero Rodano.

 Supra Arolla-Glaĉero 
En la valo oriente de Mont Collon naskiĝas la Supra Arolla-Glaĉero (Haut Glacier d'Arolla), kies longeco estas 4 km kaj kiu havas larĝecon de ĝis 1 km kaj kovras surfacon de proksimume 5,7 km² einnimmt. Ĝian originon ĝi havas sur alteco de 3200 m s. m. norde le la Mont Brulé (3585 m s. m.). Tiam ĝi fluas je konstanta deklivo de 12 ĝis 15 % unue nordokcidenten kaj poste inter Mont Collon okcidente la montgrupo Bouquetins (ĝis 3838 m s. m.) oriente al norda direkto. La glaĉerlango nuntempe finiĝas je alteco de 2550 m s. m., proksimume 1 km antaŭ la glacireivero de la Suba Arolla-Glaĉero. Ankoraŭ en la lasta jarcento la Supra Arolla-Glaĉero atingis la Suban Arolla-Glaĉeron kaj estis ties tributglaĉero.

 Eksteraj ligiloj 
 Suba Arolla-Glaĉero sur la Svisa Glaĉermezurreto de ETH-Zuriko
 Satelita bildo sur Google-Mapo

Kategorio:Glaĉeroj en Svislando
Kategorio:Glaĉeroj de la Alpoj
Kategorio:Kantono Valezo